Bolesť triesla
Dobrý deň,
chcel  by som poprosiť o radu  ohľadom vhodného  lieku, krému alebo masáže na odstránenie vyše 6 mesiacov trvajúcej bolesti triesla pri pravej nohe;  bolesti pretrvávajú v rôznej intenzite  od namáhavého rýľovania v záhrade, v lete t. r. 

Ďakujem veľmi pekne
Dobrý deň,
Ďakujeme za vašu otázku. Bolesť v oblasti slabín môže mať niekoľko príčin. Môže sa objaviť ako následok preťaženia alebo úrazu pri športovom výkone alebo namáhavej práci. Rovnako môže signalizovať problémy pohlavnej či tráviacej sústavy alebo je príznakom hernie (pruh), ktorá vzniká následkom oslabenie brušnej steny. Pre zistenie presnej príčiny a nastavenie adekvátnej liečby je nevyhnutné navštíviť lekára.
Na dočasné zmiernenie bolesti je možné užiť liek s účinnou látkou paracetamol (Paralen,
Dr.Max Paracetamol
, Panadol) alebo ibuprofén (Ibalgin,
Dr.Max Ibuprofen
, Nurofen Rapid). Na lokálnu aplikáciu sú vhodné
gély s obsahom diklofenaku
.
Prajem skorú úľavu od ťažkostí.
S pozdravom
Mgr. Tamara Jakúbeková